યોગિક ગ્રંથોએ આવી એકલતાને એક અનેરો મોક્ષ પ્રદાન કરનારી કહી છે. તેઓએ તેને માટે કૈવલ્ય શબ્દ વાપર્યો છે જેનો અર્થ થાય છે તમે તમારા પોતાના જ સાથમાં એક અત્યંત શાંતિ અને મસ્તીમાં મ્હાલો છો. આપણી પોતાની શરતો, ઈચ્છાઓ અને કર્મોને લીધે જ આપણી બુદ્ધિ અને આત્મા વચ્ચે એક મોટી ખાઈ રહી જતી હોય છે. આત્મ-તપાસ, ચિંતન અને સજગતાથી આ અંતર ઓછું થતું જાય છે, અને જેમ-જેમ તે અંતર ઓછું થતું જાય, તેમ-તેમ તે તમને તમારી જાતની નજીક લાવતું જાય છે.